 Balse dibad-baxyo iyo cabashooyin faro-badan oo arrinkaas ka dhashay, waxa eedda arrinkaa dusha loo saaray ganacsadaha reer Jabuuti ee Maxamed Aw Siciid Geedi, oo kolkii horeba diyaar u ahaa inuu eedda ka duwo qoyska Madaxtooyadda, gaar ahaan Marwada Madaxweynaha xilka ka degaya Aamina Maxamuud Jirde Amina Weris, oo iyaddu ahayd mulkiilaha qarsoon ee hungurigu ka galay dhulka Womens-clup-ka, isla markaana ugu talo-gashay sida markii dambe cadaatay inay dhulkaas ku darto dhismaha Gurigii walaalkeed Marxuum Cali Jirde, oo iyaddu dhaxal u heshay, dhismahaasoo marwaddu u bedeshay isugu jira Jiif iyo cunto, iyo sidoo kale goob caweys oo todobaadkii hal-habeen laga tumo qoob-ka-ciyaar. 